Greek Legal Document

Category: 168

Content:
48. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 205 της 20/28 Αυγ. 1973 (ΦΕΚ Α' 193) Περί αναγνωρίσεως ως χρόνου θαλασσίας υπηρεσίας προς συμπλήρωσιν προσόντων δι’ απόκτησιν αποδεικτικών ναυτικής ικανότητος, του χρόνου της εφ’ άπαξ φοιτήσεως εις Δημοσίας Σχολάς Μετεκπαιδεύσεως και Επιμορφώσεως Εμπορικού Ναυτικού. Έχοντες υπ’ όψιν : 1.Τας διατάξεις: α)του άρθρ. 42 παρ. 2 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 «περί Ναυτικού Απομαχικού Ταμείου» και προσθήκης ετέρων τινών διατάξεων», β)του άρθρ. 34 παρ. 4 του ΚΝΔ 2689/1953 «περί διπλωμάτων, πτυχίων και αδειών ναυτικής ικανότητος εν τω εμπορικώ Ναυτικώ, γ)του άρθρ. 1 του Νόμ. 3141/1955 «περί συστάσεως παρά τω ΥΕΝ Συμβουλίου Εμπορικού Ναυτικού». 2.Την από 5 Ιουλ. 1973 γνωμοδότησιν του Συμβουλίου Εμπορικού Ναυτικού. 3.Την υπ’ αριθ. 506/1973 γνωμοδότησιν του Συμβουλίου της Επικρατείας, προτάσει του Ημετέρου επί της Ναυτιλίας, Μεταφορών και Επικοινωνιών Υπουργού, απεφασίσαμεν και διατάσσομεν: Σελ. 486,38(δ) Τεύχος 1280 Σελ.6 Άρθρ.1.-Ο χρόνος της εφ’ άπαξ υποχρεωτικής φοιτήσεως οιουδήποτε ναυτικού εις τας κάτωθι Δημοσίας Σχολάς Ε.Ν.: α)Κέντρον Επιμορφώσεως Στελεχών Εμπορικού Ναυτικού. β)Δημοσίαν Σχολήν Ηλεκτρονικών Ναυτικών Οργάνων. γ)Δημοσίαν Σχολήν Σωστικών και Πυροσβεστικών Μέσων και δ)Δημοσίαν σχολήν Μετεκπαιδεύσεως Θαλαμηπόλων Εμπορικού Ναυτικού, προσμετράται προς συμπλήρωσιν του υπό των κειμένων διατάξεων απαιτουμένου εκάστοτε χρόνου θαλασσίας υπηρεσίας προς απόκτησιν του αντιστοίχου αποδεικτικού ναυτικής ικανότητος. Άρθρ.2.-Από της ενάρξεως ισχύος του παρόντος παύουν ισχύουσαι αι κάτωθι διατάξεις: α)Της παρ. 2 του άρθρου μόνου του Β.Δ. 388/2.2.1960 «περί διατάξεών τινων αφορωσών την Σχολήν Μετεκπαιδεύσεως Θαλαμηπόλων Ε.Ν.». β)Της παρ. 2 του άρθρου μόνου του Β.Δ. 46/30.12.1961 «περί ειδικών τινων προσόντων προς απόκτησιν ενίων πτυχίων και αδειών του κλάδου προσωπικού γενικών υπηρεσιών». γ)Της παρ. 3 του άρθρ. 5 του Β.Δ. 66/1971 «περί ειδικών προσόντων υποψηφίων προς απόκτησιν αποδεικτικών ναυτικής ικανότητος κλάδου προσωπικού μηχανής». Εις τον Ημέτερον επί της Ναυτιλίας , Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. 19.Ε.γ.47-48 Διπλώματα και άδειες ναυτικής ικανότητας Δια του άρθρ. 8 Π.Δ. 128 της 7/18 Φεβρ. 1974 (ΦΕΚ Α' 45) κατηργήθησαν αι προϊσχύσασαι διατάξεις περί διαχωρισμού των μαθημάτων εις ομάδας, η προβλεπομένη ιδία βάσις εκάστου μαθήματος και ο καθορισμός συντελεστού εκάστου μαθήματος, δι’ άπαντα τα αποδεικτικά ναυτικής ικανότητος.